دیللر-آراسی تعامل سورهجلرینی بلیرلهین بعضی عامللر
بو مقالهده دیللر-آراسی تعامل سوٚرهجلرینده بعضی دیل-ایچی و دیل-دیٛشیٛ عامللرین دیللرین موقعیتی، یاپیسی، ایشلهوسهللیگی، تداومو، قابسامی (گسترهسی) و سایغینلیغی اوٚزریندهکی بلیرلهییجی عامللری، قدرت رابطهلری باغلامیندا دگرلندیریلیب دارتیشیلماقدادیر. دیللر-آراسی تامل سوٚرهجلری؛ ماکرو سطحده کولتورلر، اورتا سطحده تشکیلاتلی قدرت مرکزلری و میکرو سطحده ایسه کولتورهل دگرلر ایله اجتماعی موقعیتلرین داشیٛییٛجیٛ-ائیلهییجیلری اولان شخصلر-آراسی تعامل سورهجلرینین پارچاسی اولاراق دوٚشوٚنوٚلهبیلر. دولاییسیلا دیللر-آراسی تعامل سوٚرهجلرینی قابسایان (احاطه ائدن) قدرت رابطهلری شبکهسی، فرقلی دیللری تمثیل ائدن قدرت مرکزلری آراسینداکی قایناق (خوصوصاً ده اینسان قایناقلاری) پایلاشیمی اوٚزرینه سوٚردورولن ساواش مئیدانلارینین بیر پارچاسینی اولوشدورور. آیریجا دیل پلانلاماسی اولقوسونون (پدیدهسینین) دگیشیک بویوتلاری؛ دیل پلانلاماسینین آماجلاری، دیل پلانلاماسیندا قرار وئریجیلری (تصمیم توتانلاری) سوق وئرن دیل ایدولوژیلری، سیاسی حاکمیتین دیل سیاستلری، دیل پلانلاماسینین ترکیب عنصرلاری آراسینداکی ائشگوٚدوٚملوٚلوٚک (هماهنگی) درجهسی و بنزری کیمی عامللر؛ هدف آلینمیش دیللرین موقعیتی، یاپیسی، ایشلهوسهللیگی، تداومو، قابسامی (گسترهسی) و سایغینلیغی اوٚزرینده یاراتدیغی کمّی و کیفی تاثیرلر ده مقالهده ایشلنمکدهدیر.
قدرت رابطهلری، دیللر-آراسی تامل، دیل پلانلاماسی
azb_Arab azb_Arab azb_Arab